
                             Dərman vasitəsinin istifadəsi üzrə təlimat (xəstələr üçün)


BİOMEKSİN-FORTE    250 mq örtüklü tabletlər
BIOMEXIN-FORTE

Beynəlxalq patentləşdirilməmiş adı: Ethylmethylhydroxypyridine succinate

Tərkibi
Təsiredici maddə:  1 tabletin tərkibində 250 mq etilmetilhidroksipiridin suksinat vardır.
Köməkçi maddələr:laktoza monohidrat, maqnezium stearat, talk, povidon, susuz kolloidal 
                               silisium.
[bookmark: _GoBack]Örtük:                    hipromelloza, polietilenqlikol, talk, titan dioksid. 

Təsviri
Ağ və ya krem çalarlı ağ rəngli örtüklü tabletlərdir.

Farmakoterapevtik qrupu
Antioksidant vasitə.
ATC kodu: N07XX.
 
Farmakoloji xüsusiyyətləri
Farmakodinamikası 
Etilmetilhidroksipiridin suksinat antihipoksik, antistressor, nootrop, qıcolma əleyhinə və anksiolitik təsir göstərir.
Preparat müxtəlif zədələyici faktorlara (şok, hipoksiya və işemiya, baş beynin qan dövranının zədələnməsi, alkoqolla və antipsixotik vasitələrlə (neyroleptiklərlə) intoksikasiya) orqanizmin rezistentliyini artırır.
Etilmetilhidroksipiridin suksinatın təsir mexanizmi onun antioksidant, antihipoksik və membranprotektor təsirilə əlaqədardır.
Etilmetilhidroksipiridin suksinat baş beynin metabolizmini və qanla təchizatını, mikrosikrulyasiyanı və qanın reoloji xüsusiyyətlərini yaxşılaşdırır, trombositlərin aqreqasiyasını azaldır. Hemodializ zamanı qan hüceyrələrinin (eritrositlərin və trombositlərin) membran strukturunu stabilləşdirir. Hipolipidemik təsirə malikdir, ümumi xolesterinin və aşağı sıxlıqlı lipoproteinlərin miqdarını azaldır. Antistress təsiri poststress davranışın, somato-vegetativ pozuntuların normallaşması; yuxu-ayıqlıq siklinin, eləcə də pozulmuş təlim və yaddaş proseslərinin bərpası, baş beynin müxtəlif strukturlarında distrofik və morfoloji dəyişikliklərin azalması ilə təzahür edir.
Etilmetilhidroksipiridin suksinat abstinent sindrom zamanı ifadəolunmuş antitoksik təsirə malikdir. Kəskin alkohol intiksikasiyasının nevroloji və neyrotoksik təzahürlərini aradan qaldırır, davranış pozuntusunu, vegetativ funksiyanı bərpa edir, eləcə də etanolun uzun müddət qəbulu və qəbulunun dayandırılması ilə törənən koqnitiv pozuntuları aradan qaldırır. Etilmetilhidroksipiridin suksinatın təsiri altında trankvilizatorların, neyroleptik, antidepressant, yuxugətirici və qıcolma əleyhinə vasitələrin təsiri güclənir ki, bu da onların dozasının və müvafiq olaraq əlavə təsirlərinin azalmasına imkan verir.
Kəskin pankreatit zamanı fermentativ toksemiyanı və endogen intoksikasiyanı azaldır.
Farmakokinetikası
Etilmetilhidroksipiridin suksinat 0,08-0,1 saat yarımdövr absorbsiya (T1/2) ilə mədə-bağırsaq sistemindən  sürətlə sorulur.
Etilmetilhidroksipiridin suksinatın 400-500 mq dozada qəbulu zamanı Cmax plazmada 0,45-0,5 saat ərzində çatır və 3,5-4,0 mkq/ml təşkil edir.
Orqan və toxumalarda sürətlə paylanır. Preparatın daxilə qəbulu zamanı orqanizmdə orta saxlanma müddəti 4,9-5,2 saatdır.
Orqanizmdən əsasən qlükuronlaşma-konyuqasiya formasında sidiklə və əhəmiyyətsiz dərəcədə dəyişilməmiş miqdarda xaric olur.

İstifadəsinə göstərişlər
· Beyin qan dövranının kəskin pozuntusunun nəticəsi, o cümlədən subkompensasiya fazasında olan tranzitor işemik həmlədən sonra (profilaktik kurs qismində);
· Yüngül kəllə-beyin travmaları;
· dissirkulyator ensefalopatiya;
· vegetativ-damar distoniyası;
· aterosklerotik genezli yüngül koqnitiv pozuntular;
· həyəcan, nevrotik və nevrozabənzər vəziyyət;
· kəskin və xroniki ÜİX (kombinəolunmuş terapiyanın tərkibində);
· nevrozabənzər və vegetativ-damar pozuntuları ilə alkoqolizm zamanı abstinent sindromun tormozlanması;
· antipsixotik vasitələrlə kəskin intoksikasiya;
· astenik vəziyyət, eləcə də ekstremal faktorların və gərginliyin təsiri altında somatik xəstəliklərin inkişafının profilaktikası üçün;
· ekstremal (stress) faktorların təsiri.

Əks göstərişlər
Qaraciyər və böyrək funksiyasının kəskin pozuntusu, uşaq yaşı, hamiləlik, laktasiya dövrü, laktozaya qarşı dözümsüzlük, laktaza defisiti, qlükoza-qalaktoza malabsorbsiyası olan pasiyentlərdə istifadəsi, preparatın istənilən komponentinə qarşı yüksək həssaslıq.

Xüsusi göstərişlər və ehtiyat tədbirləri
Fruktozaya qarşı nadir irsi dözümsüzlüyü, qalaktozaya qarşı dözümsüzlüyü, qalaktozemiyalı və ya qlükoza-qalaktoza malabsorbsiyası olan pasiyentlər bu preparatdan istifadə etməməlidirlər.
18 yaşa qədər uşaqlarda preparatın təhlükəsizliyi və effektivliyi müəyyən edilməmişdir.
 
Digər dərman vasitələri ilə qarşılıqlı təsiri 
Biomeksin-forte somatik xəstəliklərin müalicəsi üçün istifadə edilən bütün preparatlarla uyuşur.
Preparat benzodiazepin törəməli anksiolitiklərlə, parkinsonə leyhinə (levodopa) və qıcolma əleyhinə (karbamazepin) vasitələrlə eyni vaxtda istifadə edildikdə bu preparatların təsirini gücləndirir. 
Etil spirtinin toksik təsirini azaldır.

Hamiləlik və laktasiya dövründə istifadəsi
Preparat hamiləlik və laktasiya dövründə əks göstərişdir.

Qaraciyər funksiyasının pozulması zamanı istifadəsi
Preparat qaraciyər funksiyasının kəskin pozuntusu zamanı əks göstərişdir.

Böyrək funksiyasının pozulması zamanı istifadəsi
Preparat böyrək funksiyasının kəskin pozuntusu zamanı əks göstərişdir.

Pediatriyada istifadəsi
Uşaqlarda preparatın istifadəsi əks göstərişdir.

Nəqliyyat vasitəsini və digər potensial təhlükəli mexanizmləri idarəetmə qabiliyyətinə təsiri
Müalicə dövründə nəqliyyat idarə etməkdən və yüksək diqqət və sürətli psixomotor reaksiyalar  tələb edən digər potensial təhlükəli fəaliyyət növlərilə məşğul olmaqdan çəkinmək lazımdır.  

İstifadə qaydası və dozası
Tabletlər sutkada 3 dəfə 250 mq dozada daxilə qəbul edilir.
İstifadə edilən terapevtik doza və müalicənin müddəti pasiyentin preparata qarşı həssaslığından asılıdır.
İlkin doza terapevtik doza əldə edilənə qədər tədricən artırılmaqla sutkada 1-2 dəfə 250 mq (1 tablet) təşkil edir. Maksimal sutkalıq doza 750 mq-dır (3 tablet). Preparatın sutkalıq dozası gün ərzində 2-3 qəbula bölünür.
Həyəcan pozuntusu, vegetativ-damar distoniyası və koqnitiv pozuntusu olan pasiyentlərin müalicəsi üçün preparat 2-6 həftə ərzində istifadə edilir.
Alkoqollu abstinent sindromunun qarşısını almaq üçün preparat 5-7 gün ərzində istifadə edilir.
ÜİX olan pasiyentlərdə terapiya kursunun müddəti 1,5-2 aydan az olmamalıdır.
Təkrar kursun (həkim tövsiyəsilə) yaz-payız dövründə aparılması münasib hesab edilir.
Preparatla terapiya kursu onun dozasını 2-3 gün ərzində azaltmaqla tədricən sona çatdırılır.

Əlavə təsirləri
Əlavə təsirlərin tezliyi ÜST-ün təsnifatı üzrə müəyyən edilir: çox tez-tez (≥ 1/10); tez-tez (≥ 1/100 - < 1/10); bəzən (≥ 1/1000 - < 1/100); nadir hallarda (≥  1/10000 - < 1/1000); çox nadir hallarda (< 1/10000); məlum deyil (əldə olan məlumatlara görə tezliyi qiymətləndirmək mümkün deyil).
İmmun sistemdə baş verən pozuntular: çox nadir hallarda - angionevrotik ödem, övrə.
Psixi pozuntular: çox nadir hallarda - yuxululuq.
Sinir sistemində baş verən pozuntular: çox nadir hallarda - başağrı.
Həzm sistemində baş verən pozuntular: çox nadir hallarda - ağızda quruluq, ürəkbulanma, ağrı, epiqastral nahiyədə yanma və diskomfort, qıcqırma, meteorizm, diareya.
Dəridə və dərialtı toxumada baş verən pozuntular: çox nadir hallarda - səpgi, qaşınma, hiperemiya.
Dərman vasitəsinin fayda-risk nisbətinin fasiləsiz monitorinqini təmin etmək məqsədilə onun qeydiyyatından sonra şübhəli əlavə təsirlər barədə məlumat vermək vacibdir. Tibb işçiləri dərman vasitəsinin istənilən şübhəli əlavə təsiri barədə müvafiq Milli farmakonəzarət sektoruna məlumat verməlidirlər.

Doza həddinin aşılması
Simptomları
Yuxululuq, yuxusuzluq.
Müalicəsi
Preparatın az toksikliyilə əlaqədar doza həddinin aşılması az ehtimal edilir. Bir qayda olaraq müalicə tələb edilmir, simptomlar sutka ərzində özbaşına aradan qalxır. İfadəolunmuş əlamətlər zamanı dəstəkləyici və simptomatik müalicə aparılır.

Buraxılış forması
10 tablet polivinilxlorid örtüklü və alüminium folqalı konturlu-yuvalı blisterdə. 3 blister içlik vərəqə ilə birlikdə kartonqutuya qablaşdırılır.

Saxlanma şəraiti
25ºС temperaturdan yüksək olmayan, quru, işıqdan qorunan  və  uşaqların əli çatmayan yerdə saxlamaq lazımdır.

Yararlılıq müddəti
3 il.

Yararlılıq müddəti bitdikdən sonra istifadə etmək olmaz.

Aptekdən buraxılma şərti
Resept əsasında buraxılır.

İstehsalçı
Biopolus LTD,  Georgia.   
6007, Batum, st. Noneshvili N65, Georgia.   

Qeydiyyat vəsiqəsinin sahibi
OXYGEN LTD,  Georgia.    
Georgia, Tbilisi, Zh. Shartava 510160.
